Veturimuseo

Veturimuseo sijaitsee Akaan Toijalassa, Toijalan rautatieaseman läheisyydessä. Museota ylläpitää Museoveturiseura ry, ja se on auki kesäkuukausina (kesä–elokuu) joka päivä ja muulloin sopimuksen mukaan. Esillä on muun muassa 13 entistettyä veturia, valokuvia, piirroksia, pienoismallia ja erilaista pienesineistöä aihepiiristä.

Museoveturiseura perustettiin 1979 huoltamaan ja ylläpitämään Valtionrautateiltä vanhaksi jäänyttä kalustoa. Museon idea oli peräisin Lounais-Hämeeseen 1970-luvun alkupuolella perustetun Museorautatieyhdistys ry:n aktiiveilta. Museorautatieyhdistys ylläpitää kapearaiteista Jokioisten Museorautatietä ja Kapearaidemuseota. Veturimuseon käytössä oleva halli kävi pieneksi, joten osa entistetystä vetureista jouduttiin sijoittamaan väliaikaistiloihin odottamaan näyttelyyn pääsyä.

Museon sijoituspaikaksi valittiin Toijala, koska Toijalan varikko oli käynyt valtiolle tarpeettomaksi veturien huoltojen, junien vaihto- ja järjestelytyön siirryttyä sieltä Tampereelle. Toijalassa vapautui museokäyttöön sopivaa hallitilaa veturien säilytykseen ja huoltoon.

Museokalusto

 Kiskoauto Dm7 "Lättähattu" nro 4216
 Kevyt tavarajunaveturi Tk3 "Pikku-jumbo" nro 1150. Aiemmin K5.
 Raskas vaihtoveturi Vr2 "Ankka" nro 964. Aiemmin D1.
 Pedershaab-moottoriveturi. Alun perin kapearaiteinen, mutta leveäraiteistettu. Suomen pienin leveäraideveturi.
 Moottoriveturi Move3 "Motko". Venäjän vientiin tarkoitettu, mutta Suomeen jäänyt veturi.
 Hanomag-höyrysäiliöveturi "Pullo"
 Lokomo-moottoriveturi "Bjurström-Lokomoottori"
 Moottoriveturi Valmet Move5
 Raidetraktori Breuer-Lokomotor VL "Paskahuussi"
 Raskas vaihtoveturi Dv11 nro 1805 "Nalle". Veturisarja oli 1.
 Väliraskas tavarajunaveturi Tv1 "Jumbo" nro 933. Myös "K3".
 Moottoriresiina Tre-36 "More"
 Puukorinen postivaunu Po nro 9826
Puukorinen matkustajavaunu konduktöörin osastolla EFi nro 22374
 Avovaunu M nro 83128
 Moottoriveturi Move1a. Museossa olevaa yksilöä on käyttöaikanaan (Urjalan tiilitehtaalla) raskaasti muokattu, eikä sitä ole entistetty.
 Ardelt-höyrynosturi
Tka7 nro 190
Puukorinen päivävaunu Ei nro 22627
Teräskorinen ravintolavaunu Rk nro 27818

Lähteet

Aiheesta muualla

Akaan rakennukset ja rakennelmat
Akaan historia
Toijala
Suomen rautatiemuseot
Pirkanmaan nähtävyydet